text: Må man tage sin bamse med?
  16 juni 2015 kl. 17.06
  Der melder sig mange spørgsmål før One Direction-koncerten. F.eks. om man må tage bamser med.
  At publikum mest er unge piger til aftenens koncert med One Direction i Horsens, fremgår af koncertens hjemmeside.
  Den har en række spørgsmål/svar.
  Eksempelvis: Må man tage bamser, gaver og bannere med?
  Svaret er nej.
  Vil der være mulighed for forældre for at opholde sig i nærheden af koncerten?
  Svar: Ja, der er et særligt sted, hvor forældrene kan tilbringe ventetiden.
  Må der ryges?
  Svar: Da koncerten foregår udendørs, er der ikke rygeforbud. Dog - da der er mange børn og unge til koncerten, opfordrer vi til, at der ikke ryges.
  Der er solgt 26.000 billetter til aftenens koncert.
  